જ્યારે રાજ તરફથી યોગ્ય સહકાર અને સવલત મળે તો પ્રજા પ્રગતિને પંથે પડે. નાના ઉદ્યોગોને જો પ્રોત્સાહન આપ્યું હોય અને તે માટે જો સીસ્ટમ બનાવી હોય તો તેનો યશ મનુભાઈ શાહ અને ઢેબરભાઈને જાય છે. સૌરાષ્ટ્રમાં ૧૯૫૬ સુધી જે કંઈ પ્રગતિ થઈ તેનો યશ ઢેબરભાઈ, મનુભાઈ શાહ, જાદવજી મોદી અને જગુભાઈ પરીખને જરુર આપવો પડે. સૌરાષ્ટ્રને આવી નેતાગીરી મળી તે ત્નું અહોભાગ્ય હતું. પ્રગતિ તો મનુષ્યો જ કરતા હોય છે પછી તે ગુજરાતના હોય કે બંગાળના હોય. પણ તેમની પ્રગતિને ચેનલાઈઝ કરવી અને ઉત્પાદન સુચારુ રુપે થઈ શકે તે માટે અવરોધો દૂર કરવા એ સરકારનું કામ છે.